‘‘अब मुझे चलना चाहिए साइगा। मां को बताऊंगा कि मैं अपनी मौसी के घर घूमकर आया हूँ। तुमने कहा था कि यह ग्रह हमारी धरती माँ की बड़ी बहन कहलाता है। तो यह मेरी मौसी का घर हुआ न’’ -इकबाल खुशी से भरकर बोला। कालयान के अन्दर बैठते ही इकबाल फिर अपनी छत पर था। उसने घड़ी पर निगाह डाली। आठ बजे थे। यानी उसे धरती से गए सिर्फ दो घंटे ही बीते थे। मन भारी सा हो रहा था। गनीमत थीं कि वह साइगा से बात कर सकता था। उसने जेब मं हाथ डाला। स्पेस फोन वहां नहीं था। उसने जल्दी-जल्दी सारी जेबें देख डालीं। शायद स्पेस फोन कालयान में ही छूट गया था।